पाएं अपने शहर की ताज़ा ख़बरें और फ्री ई-पेपरडाउनलोड करें
रोहतक. बीते 21 दिनों से अनशन कर रहे भारतीय किसान यूनियन (भाकियू) के किसानों की हालत बिगड़ने लगी है। सोमवार को किसानों का हाल-चाल जानने के लिए भाकियू प्रदेशाध्यक्ष गुरनाम सिंह चढूनी भी पीजीआई पहुंचे।
पीजीआईएमएस में भर्ती हुए अनशनकारी किसानों को 17 दिन हो चुके हैं, लेकिन किसान पीछे हटने का नाम नहीं ले रहे हैं। किसानों का कहना है कि उनकी मांगों को जल्द पूरा किया जाए। हाल यह है कि पीजीआई के वार्ड नंबर 10 में भर्ती अनशनकारी किसानों के गले में डाली गई फूलों की माला भी 21 दिन बाद सूखने लगी है और सांसें हांफने लगी हैं, लेकिन किसानों के मंसूबे ढीले पड़ते नहीं दिख रहे।
प्रदेशाध्यक्ष चढूनी ने किसानों का हाल-चाल पूछने के बाद डॉक्टर से मिलकर किसानों के स्वास्थ्य के बारे में जानकारी ली। चढूनी ने बताया कि किसानों की मांगों में मुख्य तौर पर 300 रुपए गेहूं पर बोनस व 25 हजार रुपए खराबे का मुआवजा दिया जाना है। अनशनकारी किसानों ने प्रदेशाध्यक्ष से कहा कि वे मांग पूरी हुए बिना अनशन नहीं तोड़ेंगे, चाहे इसके लिए उनकी जान भी चली जाए।
(आगे की स्लाइड में पढ़ें पूरी खबर)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn